ddrg/super_eurlex huggingface dataset:
Odločba Komisije

z dne 17. decembra 2003

o spremembi Odločbe 2001/574/ES o skupnem sredstvu za davčno označevanje plinskega olja in kerozina

(notificirano pod dokumentarno številko K(2003) 4607)

(2003/900/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 95/60/ES z dne 27. novembra 1995 o davčnem označevanju plinskega olja in kerozina [1] in zlasti člena 2(2) Direktive,

ob upoštevanju naslednjega:

(1) Z Odločbo Komisije 2001/574/ES [2] je bil proizvod z znanstvenim imenom N-etil-N-[2-(1-izobutoksietoksi)etil]-4-(fenilazo)anilin (Solvent Yellow 124) določen za skupno sredstvo za davčno označevanje plinskih olj in kerozina, poleg tega pa je bila določena raven označevanja najmanj 6 mg sredstva za označevanje na liter mineralnega olja. Vendar pa je treba določiti kot najvišjo raven označevanja 9 mg sredstva za označevanje na liter mineralnega olja, da bi preprečili številne goljufive uporabe mineralnih olj.

(2) Zato je treba Odločbo 2001/574/ES ustrezno spremeniti.

(3) Ukrep, predviden v tej odločbi, je v skladu z mnenjem Odbora za trošarine –

SPREJELA NASLEDNJO ODLOČBO:

Člen 1

"Države članice določijo raven označevanja najmanj 6 mg in največ 9 mg sredstva za označevanje na liter mineralnega olja."

Člen 2

Ta odločba je naslovljena na države članice.

V Bruslju, 17. decembra 2003

Za Komisijo

Frederik Bolkestein

Član Komisije

[1] UL L 291, 6.12.1995, str. 46.

[2] UL L 203, 28.7.2001, str. 20. Odločba, kot je bila spremenjena z Odločbo 2002/269/ES (UL L 93, 10.4.2002, str. 6).

--------------------------------------------------
Sklep Sveta

z dne 5. junija 2003

o sklenitvi Sporazuma o podaljšanju Sporazuma o znanstvenem in tehnološkem sodelovanju med Evropsko skupnostjo in Vlado Ruske federacije

(2003/798/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti, zlasti drugega odstavka člena 170 v povezavi s prvim stavkom prvega pododstavka člena 300(2) in prvim pododstavkom člena 300(3) Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju naslednjega:

(1) S svojim sklepom z dne 16. novembra 2000 [2] je Svet potrdil sklenitev Sporazuma o znanstvenem in tehnološkem sodelovanju med Evropsko skupnostjo in Vlado Ruske federacije (v nadaljnjem besedilu "Rusija").

(2) Člen 12(b) Sporazuma določa: "Ta sporazum se sklene za začetno obdobje, ki se izteče 31. decembra 2002, pogodbenici pa ga lahko sporazumno podaljšujeta za dodatna obdobja po pet let".

(3) Ministrstvo za zunanje zadeve Ruske federacije je z verbalno noto dne 19. septembra 2002 zaprosilo za podaljšanje omenjenega Sporazuma za nadaljnjih pet let; pogodbenici Sporazuma menita, da je hitro podaljšanje tega sporazuma v njunem skupnem interesu.

(4) Vsebina podaljšanega Sporazuma bo enaka vsebini Sporazuma, ki je prenehal veljati.

(5) Sporazum o podaljšanju Sporazuma o znanstvenem in tehnološkem sodelovanju med Evropsko gospodarsko skupnostjo in Vlado Ruske federacije je treba odobriti v imenu Skupnosti –

SKLENIL:

Člen 1

S tem sklepom se v imenu Skupnosti za nadaljnjih pet let odobri Sporazum o podaljšanju Sporazuma o znanstvenem in tehnološkem sodelovanju med Evropsko gospodarsko skupnostjo in Vlado Ruske federacije.

Besedilo Sporazuma je priloženo k temu sklepu.

Člen 2

Predsednik Sveta je pooblaščen, da imenuje pooblaščenca za podpis Sporazuma, s katerim izrazi privolitev Skupnosti, da jo Sporazum zavezuje.

V Bruslju, 5. junija 2003

Za Svet

Predsednik

M. Stratakis

[1] Mnenje z dne 13. maja 2003 (še ni objavljeno v Uradnem listu).

[2] UL L 299, 28.11.2000, str. 14.

--------------------------------------------------
Sklep Sveta

z dne 22. septembra 2003

o odobritvi sklenitve s strani Komisije Sporazuma o sodelovanju na področju miroljubne uporabe atomske energije med Evropsko skupnostjo za atomsko energijo (Euratom) in Vlado Republike Uzbekistan

(2003/744/Euratom)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti za atomsko energijo, zlasti drugega odstavka člena 101 Pogodbe,

ob upoštevanju predloga Komisije,

ob upoštevanju naslednjega:

(1) V skladu z direktivami Sveta, sprejetimi s Sklepom Sveta z dne 26. junija 2000, je Komisija opravila pogajanja o Sporazumu o sodelovanju pri miroljubni uporabi atomske energije med Evropsko skupnostjo za atomsko energijo (Euratom) in Vlado Republike Uzbekistan.

(2) Komisijo je treba pooblastiti za sklenitev Sporazuma –

SKLENIL:

Edini člen

S tem se pooblasti Komisijo, da sklene Sporazum o sodelovanju pri miroljubni uporabi atomske energije med Evropsko skupnostjo za atomsko energijo (Euratom) in Vlado Republike Uzbekistan.

Besedilo Sporazuma je priloženo k temu sklepu.

V Bruslju, 22. septembra 2003

Za Svet

Predsednik

F. Frattini

--------------------------------------------------
Sklep Sveta

z dne 16. junija 2003

o sklenitvi Sporazuma med Evropsko Skupnostjo in Vlado Japonske o sodelovanju pri protikonkurenčnih dejavnostih

(2003/520/ES)

SVET EVROPSKE UNIJE JE -

ob upoštevanju Pogodbe o ustanovitvi Evropske skupnosti in zlasti člena 83 in 308, in v povezavi s prvim pododstavkom člena 300(3) Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju naslednjega:

(1) Ob vedno večji mednarodni razsežnosti problemov v zvezi s konkurenco naj se na tem področju okrepi mednarodno sodelovanje.

(2) Zdravo in učinkovito izvajanje konkurenčnega prava je pomembno za učinkovito delovanje trgov in mednarodno trgovino.

(3) Oblikovanje načel pozitivnih odnosov v mednarodnem pravu in uresničevanje teh načel pri izvajanju konkurenčnega prava Evropske skupnosti in Japonske bo verjetno povečalo uspešnost njene uporabe.

(4) Zato je Evropska skupnost s pogajanji sklenila Sporazum z Japonsko o uporabi pravil konkurence Evropske skupnosti in Japonske.

(5) Treba se je sklicevati na člen 308 Pogodbe zaradi vključitve besedila Sporazuma o združitvah in prevzemih, ki jih zajema Uredba Sveta (EGS) št. 4064/89 z dne 21. decembra 1989 o nadzoru koncentracij podjetij [3], kar spet v osnovi temelji na členu 308.

(6) Sporazum se potrdi -

SKLENIL:

Člen 1

Sporazum med Evropsko skupnostjo in Vlado Japonske o sodelovanju pri protikonkurenčnih dejavnostih je sprejet v imenu Evropske skupnosti.

Besedilo Sporazuma je priloženo k temu sklepu.

Člen 2

Predsednik Sveta je pooblaščen, da določi osebo ali osebe, ki so pooblaščene, da v imenu Evropske skupnosti podpiše(jo) Sporazum [4].

V Luxembourgu, 16. junija 2003.

Za Svet

Predsednik

G. Papandreou

[1] Predlog z dne 8. maja 2002 (še ni objavljen v Uradnem listu).

[2] Mnenje z dne 3. julija 2002 (še ni objavljeno v Uradnem listu).

[3] UL L 395, 30.12.1989, str. 1 (popravek: UL L 257, 21.9.1990, str. 13), nazadnje spremenjena z Uredbo Sveta (ES) št. 1310/97 (UL L 180, 9.7.1997, str. 1).

[4] V skladu s členom 12(1) ta sporazum začne veljati dne 9. avgusta 2003.

--------------------------------------------------
Sklep sveta 2003/222/SZVP

z dne 21. marca 2003

o sklenitvi Sporazuma med Evropsko unijo in Nekdanjo jugoslovansko republiko Makedonijo o statusu sil pod vodstvom Evropske unije (EUF) v Nekdanji jugoslovanski republiki Makedoniji

SVET EVROPSKE UNIJE JE –

ob upoštevanju Pogodbe o Evropski uniji in zlasti člena 24 Pogodbe,

ob upoštevanju priporočila predsedstva,

ob upoštevanju naslednjega:

(1) Svet je 27. januarja 2003 sprejel Skupni ukrep 2003/92/SZVP o vojaški operaciji Evropske unije v Nekdanji jugoslovanski republiki Makedoniji (NJRM) [1].

(2) Člen 12 tega skupnega ukrepa predvideva, da je status sil pod vodstvom EU v NJRM urejen s sporazumom z vlado Nekdanje jugoslovanske republike Makedonije, ki se sklene na podlagi člena 24 Pogodbe o Evropski uniji.

(3) Po sprejetju Sklepa Sveta 27. februarja 2003, ki predsedstvo pooblašča za začetek pogajanj, je predsedstvo z NJRM doseglo sporazum o statusu sil pod vodstvom EU v NJRM.

(4) Ta sporazum je treba odobriti –

SKLENIL:

Člen 1

Sporazum med Evropsko unijo in Nekdanjo jugoslovansko republiko Makedonijo (NJRM) o statusu sil pod vodstvom Evropske unije v NJRM se v imenu Evropske unije odobri.

Besedilo omenjenega sporazuma je priloga temu sklepu.

Člen 2

Predsednik Sveta se pooblasti za imenovanje osebe, pooblaščene za podpis sporazuma z učinkom, ki zavezuje Evropsko unijo.

Člen 3

Ta sklep se objavi v Uradnem listu Evropske unije.

Člen 4

Ta sklep začne veljati z dnem sprejetja.

V Bruslju, 21. marca 2003

Za Svet

Predsednik

G. Papandreou

[1] UL L 34, 11.2.2003, str. 26.

--------------------------------------------------
Odločba Komisije

z dne 6. marca 2003

o spremembi Odločbe 2003/153/ES o zaščitnih ukrepih v zvezi z aviarno influenco na Nizozemskem

(notificirano pod dokumentarno številko K(2003) 767)

(Besedilo velja za EGP)

(2003/156/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi [1], kakor je bila nazadnje spremenjena z Direktivo Sveta 2002/33/ES [2], in zlasti člena 10 Direktive,

ob upoštevanju naslednjega:

(1) Nizozemska je objavila več izbruhov aviarne influence.

(2) Glede na visoko smrtnost in hitro širjenje infekcije so nizozemski organi takoj ukrepali, kakor je predvideno z Direktivo Sveta 92/40/EGS [3] o uvedbi ukrepov Skupnosti za nadzor aviarne influence; nadalje, prepovedani so bili vsi premiki žive perutnine in valilnih jajc znotraj Nizozemske in njihovo pošiljanje v druge države članice in tretje države.

(3) Zaradi jasnosti in preglednosti je Komisija v sodelovanju z nizozemskimi organi sprejela začasno Odločbo 2003/153/ES [4] in okrepila ukrepe, ki jih se sprejela Nizozemska, ter odobrila posebno odstopanje za premike perutnine za zakol in enodnevnih piščancev znotraj Nizozemske.

(4) Zaščitni ukrepi, določeni z Odločbo 2003/153/ES, se glede na razvoj bolezni podaljšajo.

(5) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

1. V členu 2 Odločbe 2003/153/ES se čas in datum "24.00 6. marca 2003" nadomesti z "12.00 13. marca 2003".

2. V členu 3 se besedilo nadomesti z naslednjim besedilom:

"Države članice spremenijo ukrepe, ki jih uporabljajo pri trgovanju, tako da so v skladu s to odločbo, ter o sprejetih ukrepih takoj ustrezno obvestijo javnost. O tem takoj obvestijo Komisijo."

Člen 2

Ta odločba je naslovljena na države članice.

V Bruslju, 6. marca 2003

Za Komisijo

David Byrne

Član Komisije

[1] UL L 224, 18.8.1990, str. 29.

[2] UL L 315, 19.11.2002, str. 14.

[3] UL L 167, 22.6.1992, str. 1.

[4] UL L 59, 4.3.2003, str. 32.

--------------------------------------------------
Odločba Komisije

z dne 23. decembra 2002

o deseti spremembi Odločbe 2001/327/ES v zvezi z omejitvijo gibanja tistih vrst živali, ki so dovzetne za slinavko in parkljevko

(notificirano pod dokumentarno številko K(2002)5271)

(Besedilo velja za EGP)

(2002/1004/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi [1], kakor je bila nazadnje spremenjena z Direktivo 2002/33/ES [2] Evropskega parlamenta in Sveta, in zlasti člena 10 Direktive,

ob upoštevanju naslednjega:

(1) Vse države članice so izvedle omejitve gibanja vrst živali, dovzetnih za to bolezen, ki so določene z Odločbo Komisije 2001/327/ES [3], kakor je bila nazadnje spremenjeni z Odločbo 2002/242/ES [4].

(2) Zdi se ustrezno podaljšati ukrepe.

(3) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

1. V členu 4 Odločbe 2001/327/ES se datum "31. december 2002" zamenja z datumom "30. junij 2003".

Člen 2

Ta odločba je naslovljena na države članice.

V Bruslju, 23. decembra 2002

Za Komisijo

David Byrne

Član Komisije

[1] UL L 224, 18.8.1990, str. 29.

[2] UL L 315, 19.11.2002, str. 14.

[3] UL L 115, 25.5.2001, str. 12.

[4] UL L 82, 26.3.2002, str. 18.

--------------------------------------------------
Odločba Komisije

z dne 21. januarja 2002

o spremembi Odločbe 92/452/EGS o uvedbi seznamov odobrenih skupin za zbiranje in skupin za pridobivanje govejih zarodkov v tretjih državah za izvoz v Skupnost

(notificirano pod dokumentarno številko K(2002) 84)

(Besedilo velja za EGP)

(2002/46/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 89/556/EGS z dne 25. septembra 1989 o pogojih za zdravstveno varstvo živali, ki urejajo trgovanje znotraj Skupnosti in uvoz iz tretjih držav za zarodke domačih živali vrste goveda [1], kakor je bila nazadnje spremenjena z Odločbo Komisije 94/113/ES [2], in zlasti člena 8 Direktive,

ob upoštevanju naslednjega:

(1) Pristojne veterinarske službe v Kanadi in Združenih državah so posredovale zahteve za dopolnitev in spremembo seznama, uvedenega z Odločbo Komisije 92/452/EGS [3], kakor je bila nazadnje spremenjena z Odločbo 2001/728/ES [4], uradno odobrenih skupin na njunih ozemljih, za izvoz zarodkov domačega goveda v Skupnost.

(2) Zagotovila v zvezi s skladnostjo z zahtevami iz člena 8 Direktive 89/556/EGS so Komisiji predložile pristojne veterinarske službe zadevnih držav in zadevnim skupinam za zbiranje je bila izdana uradna odobritev za izvoz v Skupnost.

(3) Odločbo 92/452/EGS je zato treba ustrezno spremeniti.

(4) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

V Prilogi k Odločbi Komisije 92/452/EGS:

1. Naslednje vrstice se dodajo k vrsticam, ki se nanašajo na kanadske skupine:

CA | | E 022 | | 324 Notre Dame Notre-Dame du Bon-Conseil Québec JOC 1AO | Dr René Bergeron |

CA | | E1531 | | 39 Barker Lane Wicklow New Brunswick E7L 3S4 | Dr Conrad C. Anderson |

2. Vrstice, ki se nanašajo na kanadsko skupino E 549, se nadomesti z:

CA | | E 549 | | Abbotsford Veterinary Clinic PO box 524 Unit 200-33648 McDougall Avenue Abbotsford British Columbia V2S 5Z5 | Dr R. Vanderval Dr Martin Darrow |

3. Vrstico, ki se nanaša na ameriško skupino št. 96IA086 E 608, se nadomesti z:

USA | | 96IA086 E 608 | | Trans Ova Genetics Iowa Division2938380th StreetSioux Centre, ΙΑMontana Division9033Walker RoadBelgarde, MT | Drs Chjarles S. Gue III (Chuck) Paul Vanroekel Daryl Funk Julie Koster |

Člen 2

Ta odločba je naslovljena na države članice.

V Bruslju, 21. januarja 2002

Za Komisijo

David Byrne

Član Komisije

[1] UL L 302, 19.10.1989, str. 1.

[2] UL L 53, 24.2.1994, str. 53.

[3] UL L 250, 29.8.1992, str. 40.

[4] UL L 273, 16.10.2001, str. 24.

--------------------------------------------------
Odločba Komisije

z dne 10. septembra 2002

o spremembi Odločbe 98/676/ES glede fluazolata

(notificirano pod dokumentarno številko K(2002) 3324)

(Besedilo velja za EGP)

(2002/748/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet [1], kakor je bila nazadnje spremenjena z Direktivo Komisije 2002/37/ES [2], in zlasti člena 6(3) Direktive,

ob upoštevanju naslednjega:

(1) V skladu s členom 6(2) Direktive 91/414/EGS je Združeno kraljestvo 29. septembra 1997 s strani podjetja Twinagro Ltd. prejela vlogo za vključitev aktivne snovi fluazolat v Prilogo I k Direktivi 91/414/EGS.

(2) Odločba Komisije 98/676/ES [3] je potrdila, da je bila dokumentacija po predhodni oceni popolna v smislu, da se načeloma lahko šteje, da izpolnjuje zahteve glede podatkov in informacij iz Prilog II in III k Direktivi 91/414/EGS.

(3) Zato so države članice v skladu s členom 8(1) Direktive 91/414/EGS dobile možnost izdajanja začasnih registracij za fitofarmacevtska sredstva, ki vsebujejo fluazolat. Te možnosti ni izkoristila nobena država članica.

(4) Združeno kraljestvo je kot država članica poročevalka Komisiji naznanila, da je podrobna ocena te dokumentacije razkrila, da manjka del podatkov, ki jih zahtevata Prilogi II in III k Direktivi 91/414/EGS, predvsem v zvezi z vplivom aktivne snovi in njenih razkrojnih produktov v okolju. Zaradi tega se dokumentacija ne more več šteti za popolno.

(5) Prijavitelj je Združeno kraljestvo in Komisijo obvestil o nameri, da v nadaljevanju ne bo več podpiral ocenjevanja v teku in ne bo predložil dodatnih podatkov o aktivni snovi ali njenih razkrojnih produktih. Kot rezultat tega je jasno, da dokumentacija ne bo popolna, zaradi česar Združeno kraljestvo ne bo moglo sestaviti osnutka poročila o oceni fluazolata in ga predložiti Komisiji in drugim državam članicam. Zato se možnost izdaje začasne registracije za fluazolat prekliče.

(6) Odobritev prehodnega obdobja za odlaganje, skladiščenje, dajanje v promet in uporabo obstoječih zalog fitofarmacevtskih sredstev, ki vsebujejo fluazolat, ni potrebna, saj nobena država članica ni izdala začasne registracije za to aktivno snov.

(7) Zato je treba Odločbo 98/676/ES ustrezno spremeniti.

(8) Ukrep, predviden s to odločbo, je v skladu z mnenjem Stalnega odbora za prehrambno verigo in zdravje živali –

SPREJELA NASLEDNJO ODLOČBO:

Člen 1

Točka 4 člena 1 Odločbe 98/676/ES se črta.

Člen 2

Ta odločba je naslovljena na države članice.

V Bruslju, 10. septembra 2002

Za Komisijo

David Byrne

Član Komisije

[1] UL L 230, 19.8.1991, str. 1.

[2] UL L 117, 4.5.2002, str. 10.

[3] UL L 317, 26.11.1998, str. 47.

--------------------------------------------------
Odločba Komisije

z dne 20. junija 2002

o spremembi Odločbe 95/538/ES o določitvi posebnih pogojev, ki urejajo uvoz ribiških proizvodov in proizvodov iz ribogojstva iz Japonske

(notificirano po dokumentarno številko K(2002) 2205)

(Besedilo velja za EGP)

(2002/471/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/493/EGS z dne 22. julija 1991 o zdravstvenih pogojih za proizvodnjo in dajanje na trg ribiških proizvodov [1], kakor je bila nazadnje spremenjena z Direktivo 97/79/ES [2], in zlasti člena 11(5) Direktive,

ob upoštevanju naslednjega:

(1) Priloga A Odločbe 95/538/ES z dne 6. decembra 1995 o določitvi posebnih pogojev, ki urejajo uvoz ribiških proizvodov in proizvodov iz ribogojstva iz Japonske [3], kakor je bila nazadnje spremenjena z Odločbo 2001/253/ES [4], določa model zdravstvenega spričevala za ribiške proizvode in proizvode iz ribogojstva iz Japonske, ki so namenjeni za izvoz v Evropsko skupnost.

(2) Odločba Komisije 2002/470/ES o določitvi posebnih pogojev za uvoz školjk, iglokožcev, plaščarjev in morskih polžev iz Japonske [5], odobri uvoz zamrznjenih in predelanih školjk, iglokožcev, plaščarjev in morskih polžev iz Japonske. Zato je treba spremeniti zdravstveno spričevalo iz Odločbe 95/538/ES in zahtevam za školjke vključiti ustrezne navedbe.

(3) Ukrepi, predvideni s to odločbo, so skladni z mnenjem Stalnega odbora za prehransko verigo ljudi in zdravstveno varstvo živali –

SPREJELA NASLEDNJO ODLOČBO:

Člen 1

Odločba 95/538/ES se spremeni:

Priloga A se nadomesti s Prilogo k tej odločbi.

Člen 2

Ta odločba se uporablja od 24. junija 2002.

Člen 3

Ta odločba je naslovljena na države članice.

V Bruslju, 20. junija 2002

Za Komisijo

David Byrne

Član Komisije

[1] UL L 268, 24.9.1991, str. 15.

[2] UL L 24, 30.1.1998, str. 31.

[3] UL L 304, 16.12.1995, str. 52.

[4] UL L 91, 31.3.2001, str. 81.

[5] UL L 163, 21.6.2002, str. 19.

--------------------------------------------------

PRILOGA

PRILOGA A

+++++ TIFF +++++

+++++ TIFF +++++

--------------------------------------------------
Sklep Sveta

z dne 8. oktobra 2002

o spremembi Sklepa 2001/747/ES o sklenitvi Sporazuma o vzajemnem priznavanju med Evropsko skupnostjo in Japonsko

(2002/804/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 v zvezi s členom 300(2), prvi pododstavek, prvi stavek, in členom 300(3), prvi pododstavek, prvi stavek, in členom (4) Pogodbe,

ob upoštevanju predloga Komisije,

ob upoštevanju naslednjega:

Za zagotovitev učinkovitega uresničevanja Sporazuma o vzajemnem priznavanju med Evropsko skupnostjo in Japonsko [1] (v nadaljnjem besedilu "Sporazum") je treba spremeniti Sklep 2001/747/ES [2], da se Komisija pooblasti za sprejemanje vseh ukrepov, potrebnih za uresničevanje Sporazuma –

SKLENIL:

Edini člen

Člen 3 Sklepa 2001/747/ES se nadomesti z naslednjim:

"Člen 3

1. Komisija predstavlja Skupnost v Skupnem odboru ali v katerem koli pododboru, predvidenem v členu 8 Sporazuma, pomaga pa ji poseben odbor, ki ga imenuje Svet. Komisija po posvetovanju s tem posebnim odborom začne z dejavnostmi, ki so potrebne za izvajanje Sporazuma.

2. Stališče Skupnosti v Skupnem odboru ali v katerem koli pododboru določi Komisija po posvetovanju s posebnim odborom iz odstavka 1."

V Luxembourgu, 8. oktobra 2002

Za Svet

Predsednik

T. Pedersen

[1] UL L 284, 29.10.2001, str. 3.

[2] UL L 284, 29.10.2001, str. 1.

--------------------------------------------------
Sklep Sveta

z dne 16. oktobra 2001

o podpisu v imenu Evropske skupnosti Protokola Združenih narodov proti nedovoljeni proizvodnji in prometu strelnega orožja, njegovih sestavnih delov in streliva, priloženem Konvenciji ZN proti mednarodnemu organiziranemu kriminalu

(2001/748/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti členov 95 in 133 Pogodbe v pomenski povezavi s prvim pododstavkom člena 300(2) Pogodbe,

ob upoštevanju predloga Komisije,

ob upoštevanju naslednjega:

(1) Elemente Protokola proti nedovoljeni proizvodnji in prometu strelnega orožja, njegovih sestavnih delov in streliva, ki so v pristojnosti Skupnosti, je na pogajanjih dosegla Komisija z odobritvijo Sveta v imenu Skupnosti.

(2) Svet je dal navodila Komisiji, da s pogajanji doseže pristop Skupnosti k temu mednarodnemu sporazumu.

(3) Pogajanja so bila uspešno zaključena in iz njih izhajajoča listina bo na voljo, da jo podpišejo države ter, glede na njihove pristojnosti, regionalne organizacije za gospodarsko integracijo.

(4) Države članice so navedle, da bodo listino podpisale, takoj ko bo mogoče, in da jo mora Evropska skupnost prav tako podpisati –

SKLENIL:

Edini člen

1. Predsednik Sveta je pooblaščen za določitev pristojnih oseb, da v imenu Skupnosti podpišejo Protokol proti nedovoljeni proizvodnji in prometu strelnega orožja, njegovih sestavnih delov in streliva, ki je priložen Konvenciji ZN proti mednarodnemu organiziranemu kriminalu.

2. Besedilo Protokola, ki ga je Generalna skupščina Združenih narodov sprejela v Resoluciji št. 55/255 z dne 8. junija 2001, bo Skupnost ob njegovi sklenitvi objavila v Uradnem listu Evropskih skupnosti.

V Luxembourgu, 16. oktobra 2001

Za Svet

Predsednik

D. Reynders

--------------------------------------------------